Tähdet, tähdet (6. tuotantokausi)

**[[Tähdet, tähdet (televisiosarja)|Tähdet, tähdet]]** -televisiosarjan kuudes tuotantokausi esitettiin ensimmäistä kertaa Nelosella 16. elokuuta 2020 alkaen. Kaudella kilpailivat Suvi Teräsniska, Tommi Läntinen, Mikko Harju, Abreu, Konsta Hietanen, Hanna Pakarinen, Leo Stillman, HesaÄijä, Katri Ylander ja Päivi Lepistö. Päivää ennen kauden alkua Pandoran kerrottiin vetäytyvän kilpailusta koronaviruspandemiasta johtuvien rajoitusten vuoksi. Hänen tilalleen kilpailijaksi tuli Movetron-yhtyeen Päivi Lepistö.

Uutena juontajana ohjelmassa aloitti Heikki Paasonen. Uudet vakiotuomarit olivat Anni Hautala sekä Mikko Kuustonen. Takahuoneen juontajana toimi Tinni Wikström.

## 1. suora lähetys (16.8.2020)
Ensimmäisen jakson genrenä oli ”80-luvun ikonisimmat pophitit” ja vierailevana tuomarina toimi Anna Puu. Ohjelman aluksi Anna Puu ja Olavi Uusivirta esittivät kappaleensa ”2020”. Ensimmäisessä jaksossa kukaan kilpailija ei pudonnut.

## 2. suora lähetys (23.8.2020)
Toisen jakson genrenä oli hard rock ja vierailevana tuomarina toimi Olli Herman. Lähetyksen aluksi Hermanin Reckless Love -yhtye esitti ”Loaded”-kappaleensa. Toisessa jaksossa kukaan kilpailijoista ei vielä pudonnut kilpailusta.

## 3. suora lähetys (30.8.2020)
Kolmannen jakson genrenä oli hip hop ja vierailevana tuomarina toimi Pyhimys. Lähetyksen aluksi Pyhimys esitti ”Fuck the World” -kappaleensa. Jakson päätteeksi vähiten ääniä saaneet, HesaÄijä ja Leo Stillman, putosivat kilpailusta. 

## 4. suora lähetys (6.9.2020)
Neljännen jakson genrenä oli brittipop ja vierailevana tuomarina toimi Maija Vilkkumaa. Lähetyksen aluksi Vilkkumaa esitti ”Sä tarviit paremman kuin mä” -kappaleensa. Jakson päätteeksi vähiten ääniä saanut Katri Ylander putosi kilpailusta.

## 5. suora lähetys (13.9.2020)
Viidennen jakson genrenä oli dancepop ja vierailevana tuomarina toimi Jannika B. Lähetyksen aluksi Jannika B esitti ”Katso mua” -kappaleensa. Jakson päätteeksi vähiten ääniä saanut Mikko Harju putosi kilpailusta.

## 6. suora lähetys (20.9.2020)
Kuudennen jakson genrenä oli ooppera ja vierailevana tuomarina toimi Waltteri Torikka. Lähetyksen aluksi Torikka esitti ”Votre toast” -aarian *[[Carmen]]*-oopperasta. Kilpailijoita oopperaesitysten harjoituksissa auttoivat Suomen Kansallisoopperan taiteellinen johtaja Lilli Paasikivi ja korrepetiittori Outi Rajamäki. Jakson päätteeksi vähiten ääniä saanut Abreu putosi kilpailusta.

## 7. suora lähetys (27.9.2020)
Seitsemännen jakson genrenä oli soul ja vierailevana tuomarina toimi Evelina. Lähetyksen aluksi Evelina esitti ”DNA”-kappaleensa. Jakson päätteeksi vähiten ääniä saanut Päivi Lepistö putosi kilpailusta.

## 8. suora lähetys (4.10.2020)
Kahdeksannen jakson genrenä oli rock and roll ja vierailevana tuomarina toimi Erja Lyytinen. Lähetyksen aluksi Erja Lyytinen esitti ”Wedding Day” -kappaleensa. Jakson päätteeksi vähiten ääniä saanut Tommi Läntinen putosi kilpailusta.

;Soolokappale

;Duetto

## 9. suora lähetys (11.10.2020)
Yhdeksännen jakson genrenä oli musikaali ja vierailevana tuomarina toimi Arja Koriseva. Lähetyksen aluksi Arja Koriseva esitti suomenkielisen version *[[Cabaret (musikaali)|Cabaret]]*-musikaalin ”(Life is a) Cabaret” -kappaleesta. Jakson päätteeksi vähiten ääniä saanut Hanna Pakarinen putosi kilpailusta.

;1. kierros

;2. kierros

## 10. suora lähetys (18.10.2020)
Kuudennen tuotantokauden finaalissa molemmat jäljellä olevat kilpailijat esittivät kolme kappaletta: suosikkiesityksensä kauden varrelta, oman kappaleensa sekä itselleen merkityksellisen kappaleen. Jakson vierailevana tuomarina oli Elastinen, joka esitti myös ”Suutele suulle” -kappaleensa. Lähetyksen aluksi kaikki kaudella mukana olleet kilpailijat esittivät yhdessä Elton Johnin ”I’m Still Standing” -kappaleen.

Jakson päätteeksi Konsta Hietanen julistettiin kilpailun voittajaksi.

;1. kierros – Suosikkiesitys kauden varrelta

;2. kierros – Oma kappale

;3. kierros – Itselle merkittävä kappale

## Kilpailijoiden menestys

: Kilpailija oli turvassa, yksi eniten yleisöääniä saaneista kilpailijoista ja viikon suosikki osalle tuomaristosta.
: Kilpailija oli turvassa ja tuomariston viikon suosikki. 
: Kilpailija oli turvassa ja yksi tuomariston suosikeista. 
: Kilpailija oli turvassa ja yksi eniten yleisöääniä saaneista kilpailijoista. 
: Kilpailija oli turvassa.
: Kilpailija oli yksi vähiten ääniä saaneista, mutta hänen julistettiin olevan turvassa.
: Kilpailija sai viikolla toiseksi vähiten ääniä.
: Kilpailija sai vähiten ääniä ja putosi kilpailusta. 
: Kilpailija sai viikolla toiseksi vähiten ääniä, mutta oli yksi tuomariston suosikeista.
: Kilpailija sai vähiten ääniä ja putosi kilpailusta, mutta oli yksi tuomariston suosikeista 
: Kilpailija oli jaksossa mukana vieraana.

## Jaksolistaus

 
1 Keskikatsojamäärä ensiesityspäivänä televisiossa

* Katsojaluvut tippuivat merkittävästi neljännessä jaksossa, kun MTV3-kanavalla alkoi samaan aikaan esitettävä, miljoonayleisön keräävän *[[Tanssii tähtien kanssa]]* -ohjelman kolmastoista tuotantokausi.

## Lähteet